Ni potrebno prav dolgo opazovanje, da bi opazili nasilne dogodke v vesolju.
Eksplozije zvezd izmetavajo supersegret plin.
Supermasivne črne luknje trgajo material iz bližnjih objektov in pri tem ustvarjajo ogromne curke.
In galaksije, ki zaidejo nekoliko preblizu druga drugi in se pri tem raztrgajo ali zlijejo in združujejo,
kot te na tej novi osupljivi Hubblovi sliki.
Epizoda 75: Združevanje galaksij in nastajanje zvezd v kapljicah
Vesolje je precej prazen prostor,
posejan z galaksijami na ogromnih medsebojnih razdaljah.
Toda občasno se dve ali več galaksij medsebojno približajo.
To lahko vodi v združitev v eno večje telo.
Temu dogodku pravimo galaktična združitev.
Nasilen proces združitve odnese nekaj plina, prahu in zvezd stran od galaksij
in lahko dramatično spremeni njihov videz
z nastankom velikih repov, svetlečih obročev in ukrivljenih galaktičnih diskov.
Leta 2008 je Hubblova ekipa objavila 59 novih slik interagirajočih galaksij in galaksij v procesu združevanja
in pokazala ogromen nabor zanimivih oblik, ki lahko nastanejo pri trkih.
Tokrat pa je Hubble ujel nekaj nekoliko bolj nenavadnega:
V središču te slike ležita dve eliptični galaksiji,
ki sta del galaktične jate, poznane po bolj suhoparnem imenu SDSS J1531+3414.
Ta jata je tako masivna, da ukrivlja svetlobo bolj oddaljenih galaksij
in ustvarja spektakularne modre loke, ki jo obkrožajo.
Redkost tukaj je, da se eliptični galaksiji ne le združujeta,
kar je zelo neobičajno,
ampak je združen objekt tudi dovolj bogat s plinom, da je lahko sprožil nastajanje mnogih novih zvezd.
Te otroške zvezdne superkopice so nastale s procesom nastajanja zvezd, imenovanim 'kroglice na vrvici',
ki jih je pustil v homogenih skupkih, razpotegnjenih v dolg, plinast filament.
Skupki zvezdnih otrok so tukaj vidni kot svetlikajoče svetle modre pike.
Devetnajst kompaktnih skupkov je stkanih skupaj z ozkimi filamenti vodikovega plina.
Nastajanje novih zvezd se razteza 100 000 svetlobnih let, kar je veliko, saj znaša toliko, kot je velikost naše Galaksije.
Vendar pa se niz ob starodavnih, ogromnih galaksijah, ki se združujeta in v katerih se nahaja, zdi prav pritlikav.
Premer galaksij je 330 000 svetlobnih let, kar je skoraj trikrat več od premera naše Galaksije.
Pojav je tipičen za galaksije v centrih masivnih jat, ki so med največjimi galaksijami v vesolju.
Ti skupki so nastali kot rezultat enake fundamentalne fizike, ki povzroči tudi padanje dežja v kapljicah namesto v neprekinjenih curkih.
Sistem, ki se združuje, proizvaja zvezdne superkopice v kroglicah, natanko tako, kot kapljice iz pipe kapljajo v enakomernih presledkih.
Edina prava razlika je v tem, da silo, ki povzroči nastanek vodnih kapljic
- površinsko napetost v padajoči vodi - v kontekstu verige nastajanja zvezd zamenja gravitacija.
To je krasna ilustracija dejstva, da zakoni fizike veljajo na vseh skalah v našem vesolju.
Od milimetrskih dežnih kapljic do verige otroških zvezdnih kopic s premerom 100 000 svetlobnih let.
Hubblecast ustvarjajo ESA/Hubble na Evropskem južnem observatoriju v Nemčiji.
Hubblova misija je projekt mednarodnega sodelovanja med Naso in Evropsko vesoljsko agencijo.